
ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ

ЧЕЧИМ

	2023-жылдын «17» январы 
	          № 8
	                   Москва шаары




Трансчек аралык рыноктордо атаандаштыктын жалпы эрежелерин бузуулардын болушу жөнүндө

[bookmark: _Hlk93906551]Евразия экономикалык комиссиясынын (мындан ары – Комиссия) Коллегиясы Атаандаштыктын жалпы принциптери жана эрежелери жөнүндө протоколдун 10-пунктунун 3 жана 4-пунктчаларына (2014-жылдын 
29-майындагы Евразия экономикалык бирлиги жөнүндө келишимге № 19 тиркеме) (мындан ары – Протокол, Келишим), Евразия экономикалык комиссиясынын Кеңешинин 2012-жылдын 23-ноябрындагы № 99 чечими менен бекитилген Трансчек аралык рыноктордо атаандаштыктын жалпы эрежелерин бузуу жөнүндө иштерди кароо тартибинин 44 жана 
45-пункттарына ылайык, окутууну жана алынган билимди орто аралык жана жыйынтыктоочу контролду уюштуруу жана жүргүзүү, коюлган талаптардын сакталышын текшерүү, сертификацияланган коомдук бухгалтердин кесиптик квалификациясынын – CIPA/СРА/СРА EURASIA ыйгарылгандыгын жана болушун ырастаган тиешелүү сертификатты даярдоо жана берүү боюнча трансчек аралык рыноктордогу атаандаштыктын жалпы эрежелерин бузуу жөнүндө иш (мындан ары – иш) боюнча трансчек аралык рыноктордогу атаандаштыктын жалпы эрежелеринин бузулгандыгы жөнүндө маселени карады.
Иштин материалдарын кароонун натыйжалары боюнча Евразия экономикалык бирлигинин атаандаштык чөйрөсүндөгү укугуна киргизилген эл аралык келишимдердин жана ченемдик укуктук актылардын жоболоруна негизделип, тиркемеге ылайык ушул чечимдин баяндоо жана жүйөлөштүрүү бөлүктөрүндө берилген иштин иш жүзүндөгү жагдайларын жана ишти кароо боюнча комиссиянын тыянактарын изилдеп чыгып, Евразия экономикалык комиссиясынын Кеңешинин 2012-жылдын 17-декабрындагы № 118 чечими менен бекитилген Трансчек аралык рыноктордогу атаандаштыктын жалпы эрежелерин бузгандыгы үчүн эсептөө методикасын жана айып салуу тартибин (мындан ары - Эсептөө методикасы жана айып салуу тартиби) жетекчиликке алуу менен Комиссиянын Коллегиясы чечти:
1.  «Казакстан Республикасынын кесипкөй бухгалтерлер палатасы» бухгалтерлердин кесиптик уюмунун (мындан ары – «КР КБП» БКУ) (Казакстан Республикасы, Алматы ш., Сейфуллина пр-ти, үй 597А, 7-кабат, кеңсе № 703, 704, КН 91758-1910-ПОБ, СКН 600300511060, каттоо датасы 2008-ж. 15-апрели, БИН 080440011737), «Евразия сертификатталган коомдук бухгалтерлер институту» жоопкерчилиги чектелген шериктештиктер (мындан ары – «ЕСКБИ» ЖЧШ) (Казакстан Республикасы, Алматы ш., Сейфуллина пр-ти, үй 597А, 7-кабат, кеңсе № 703, 704,СКН 600700699647, каттоо датасы 2014-жылдын 9-апрели, БИН 140440009917), «Кыргызстандын кесипкөй бухгалтерлер жана аудиторлор институту» коомдук бирикмеси (мындан ары – «ККБжАИ» КБ) (Кыргыз Республикасы, Бишкек ш., Ибраимов көч., үй № 115А, 3-кабат, кеңсе № 305, КН 146235-3301-ОО, каттоо датасы 
2015-ж. 14-майы, ИСН 01405201510190) жана «СИПАЕН» мекемеси (Кыргыз Республикасы, Бишкек ш., Ибраимов көч., үй № 115А, 3-кабат, кеңсе № 304, 
КН 127470-3301-У-е, каттоо датасы 2017-ж. 13-ноябры, ИСН 00102201310152) 2015-жылдын 1-январынан тартып 2020-жылдын 
31-декабрына чейинки мезгилде Келишимдин 76-беренесинин 2-пунктунун 
2-пунктчасынын жоболорун бузуу менен, кызмат көрсөтүүнүн мүнөзүнө, ыкмасына жана жерине, керектөө касиеттерине, сапатына жана санына карата же аларды өндүрүүчүгө карата окутууну жана алынган билимди орто аралык жана жыйынтыктоочу контролдоону уюштуруу жана өткөрүү, коюлган талаптардын сакталышын текшерүү, CIPA/СРА/СРА EURASIA сертификацияланган коомдук бухгалтердин кесиптик квалификациясына ээ экендигин жана ыйгарылгандыгын тастыктаган тиешелүү сертификатты даярдоо жана берүү боюнча кызмат көрсөтүүлөрдүн трансчек аралык рыногунда керектөөчүлөрдү адаштырган жана (же) адаштырышы мүмкүн болгон аракети (аракетсиздиги) таанылсын. 
2. Ишти кароону токтотуу үчүн негиздердин жоктугу таанылсын.
3. Протоколдун 16-пунктунун 1-пунктчасына жана Эсептөө методикасы жана айыптарды салуу тартибине ылайык төмөнкүдөй айыптар белгиленсин:
[bookmark: _Hlk135726232]«КР КБП» БКУ – 662 500 орус рублинин өлчөмүндө;
«ЕСКБИ» ЖЧШ – 662 500 орус рублинин өлчөмүндө;
«ККБжАИ» КБ – 662 500 орус рублинин өлчөмүндө;
«СИПАЕН» мекемеси – 662 500 орус рублинин өлчөмүндө.
Ушул чечим менен белгиленген айыптар Протоколдун 17 жана 
18-пункттарында белгиленген тартипте төлөнүүгө тийиш (айыптарды төлөө үчүн банк маалым даректери: Казакстан Республикасынын аймагында катталган чарбакер субъекттер (базар субъекттери) тарабынан – КБК 204176, КЭП 913; Кыргыз Республикасынын аймагында катталган чарбакер субъекттер (базар субъекттери) тарабынан - ИСН 02802200610325, Биринчи Май РСИ 004 коду, Биринчи Май РКБ алуучучу, БИК 440201, КР ФМ караштуу Борбордук казыналык, алыш-бериш эсеби 4402011001002463, төлөмдүн киреше коду 14311400).
4. «КР КБП» БКУ, «ЕСКБИ» ЖЧШ, «ККБжАИ» КБ жана «СИПАЕН» мекемесине Келишимдин 76-беренесинин 2-пунктунун 2-пунктчасынын жоболорун бузган аракеттерди жасоону токтотуу милдеттендирилсин, анын ичинде:
а) аккредитациялоо жана (же) тиешелүү кызматтарды көрсөтүү үчүн башка укуктук негиздер жок болгон учурда, «КР КБП» БКУ, «ЕСКБИ» ЖЧШ, «ККБжАИ» КБ жана «СИПАЕН» мекемесинин кызмат көрсөтүүлөрүн алуу мүмкүнчүлүгү жөнүндө CIPA сертификаттоону жүргүзүү үчүн талап кылынган кызматтардын керектөөчүлөрүнө жана (же) потенциалдуу керектөөчүлөрүнө маалымдоо жүзөгө ашырылсын;
б) окутуу, окутууну жана алынган билимдерди аралык жана жыйынтык контролдоону уюштуруу жана жүргүзүү, коюлган талаптардын сакталышын текшерүү, CIPA/СРА/ СРА EURASIA сертификацияланган коомдук бухгалтердин кесиптик квалификациясын ыйгарылгандыгын жана бар экендигин тастыктаган тиешелүү сертификатты даярдоо жана берүү боюнча кызматтардын комплексинин трансчек аралык рыногунун катышуучуларынын ишкердик беделине зыян келтирүүгө өбөлгө болгон маалыматтар «Интернет» маалыматтык-телекоммуникациялык тармагында жайгаштырылсын жана жайылтылсын.
5. «КР КБП» БКУ, «ЕСКБИ» ЖЧШ, «ККБжАИ» КБ жана «СИПАЕН» мекемесине төмөнкү аракеттерди жасоо милдеттендирилсин:
а) ушул чечимдин 4-пунктунун «б» пунктчасында көрсөтүлгөн кесепеттерге алып келүүчү мурда жайгаштырылган маалыматтарды жеткиликтүүлүктөн алып салуу;
б) «КР КБП» БКУ, «ЕСКБИ» ЖЧШ, «ККБжАИ» КБ жана «СИПАЕН» мекемесинин сертификаттоо  программасына жана алардын алкагында көрсөтүлүүчү кызматтардын тизмесине кызмат көрсөтүүнүн мүнөзүнө, ыкмасына жана жерине, керектөө касиеттерине, сапатына жана санына карата же аларды өндүрүүчүгө карата окутууну жана алынган билимди орто аралык жана жыйынтыктоочу контролдоону уюштуруу жана өткөрүү, коюлган талаптардын сакталышын текшерүү, CIPA/СРА/СРА EURASIA сертификацияланган коомдук бухгалтердин кесиптик квалификациясына ээ экендигин жана ыйгарылгандыгын тастыктаган тиешелүү сертификатты даярдоо жана берүү боюнча кызмат көрсөтүүлөрдүн трансчек аралык рыногунда керектөөчүлөрдү адаштырууга алып келүү жана (же) алып келүү мүмкүндүгүн жокко чыгарган өзгөртүүлөрдү киргизүү;
6. «КР КБП» БКУ, «ЕСКБИ» ЖЧШ, «ККБжАИ» КБ жана «СИПАЕН» мекемеси ушул чечимдин 4 жана 5-пункттарынын аткарылышы жөнүндө маалыматты ушул чечим күчүнө кирген күндөн тартып 30 календардык күндүн ичинде берүү милдеттендирилсин.
7. «КР КБП» БКУ, «ЕСКБИ» ЖЧШ, «ККБжАИ» КБ жана «СИПАЕН» мекемеси  Эсептөөнүн методикасы жана айып салуу тартибинин 
171-пунктунун экинчи абзацына ылайык Протоколдун 16-пунктунда каралган айыптар укук бузуучулар тарабынан ушул чечим күчүнө кирген күндөн тартып 60 календардык күндөн кечиктирилбестен толук өлчөмдө төлөнөөрү маалымдалсын.
Айыпты көрсөтүлгөн мөөнөттө төлөбөгөн учурда Комиссия Эсептөөнүн методикасы жана айып салуу тартибинин 18-пунктуна ылайык ушул чечимди мажбурлап аткарууга багытталган чараларды көрөт.
8.  «КР КБП» БКУ, «ЕСКБИ» ЖЧШ, «ККБжАИ» КБ жана «СИПАЕН» мекемеси Евразия экономикалык комиссиясынын Кеңешинин 2023-жылдын 23-ноябрындагы № 99 чечими менен бекитилген Трансчек аралык рыноктордогу атаандаштыктын жалпы эрежелерин бузуу жөнүндө иштерди кароонун тартибинин 45-пунктуна ылайык ушул чечимдин 7-пунктунда каралган мөөнөт аяктаган күндөн тартып 30 календардык күндүн ичинде Комиссияга айып пулдардын төлөнгөндүгү жөнүндө билдирүү зарылдыгы тууралуу маалымдалсын.
9. Ушул Чечим Евразия экономикалык бирлигинин сотуна белгиленген тартипте даттанылышы мүмкүн.
10.  Ушул Чечим ал расмий жарыяланган күндөн тартып 30 календардык күн өткөндөн кийин күчүнө кирет.



	Евразия экономикалык комиссиясынын Коллегиясынын төрагасы
	
М. Мясникович

Евразия экономикалык комиссиясынын Коллегиясынын
2023-жылдын 17-январындагы № 8 чечиминин 
СЫПАТТАМА ЖАНА МОТИВАЦИЯ БӨЛҮКТӨРҮ 150

Евразия экономикалык комиссиясына (мындан ары – Комиссия) «Сертификацияланган коомдук бухгалтерлер институту» кошумча кесиптик билим берүү автономдуу коммерциялык эмес уюмунан (Россия Федерациясы, Москва ш., Пыжевский пер., 7-үй, 2-стр., ОГРН 1157700015395, каттоо датасы 2015-ж. 25-сентябры, ИСН 7706427206) (мындан ары – «СКБИ» КСБ АКУ) 2020-ж. 18-августундагы № н/ж (кир.2020-жылдын 20-августундагы № 1300) 2014-жылдын 
29-майындагы Евразия экономикалык бирлиги жөнүндө Келишимдин (мындан ары - Келишим) 76-беренесинин 2-пунктунун 2-пунктчасынын 2-пунктчасынын жоболорун бузуунун мүмкүн болгон белгилеринин болушу жана мындай бузууларга бөгөт коюу зарылдыгы жөнүндө арыз келип түшкөн.
2020-ж. 10-сентябрында Комиссиянын Монополияга каршы жөнгө салуу департаменти (мындан ары – Департамент) тарабынан Келишимдин 76-беренесинин 2-пунктунун жоболорун бузуу белгилерин четтетүүгө жана трансчек аралык рыноктордо атаандаштыкты камсыз кылууга багытталган иш-аракеттерди жасоо жөнүндө сунуштун долбоорун иштеп чыгууга жана жөнөтүүгө байланыштуу, «СКБИ» КСБ АКУ арызын кароо убактылуу токтотулган, бул тууралуу 2020-ж. 
10-сентябрындагы № 67/опр. тиешелүү аныктамасы чыгарылган.
Аракеттеринде (аракетсиздигинде) трансчек аралык рыноктордогу атаандаштыктын жалпы эрежелерин бузуунун мүмкүн болгон белгилери байкалган жактар тарабынан көрсөтүлгөн сунуш макулдашылбагандыгына байланыштуу, бул арызды кароо кайрадан жанданды, бул жөнүндө 2020-жылдын 18-декабрындагы № 97/опр. тиешелүү аныктамасы чыгарылды.
«СКБИ» КСБ АКУнун арызын кароонун жыйынтыгы боюнча жана Евразия экономикалык комиссиясынын Кеңешинин 2012-жылдын 
23-ноябрындагы № 98 чечими менен бекитилген Трансчек аралык рыноктордогу атаандаштыктын жалпы эрежелерин бузууларды иликтөө тартибинин (мындан ары – Тергөө жүргүзүү тартиби) 3-пунктунун 
1-пунктчасына, Атаандаштыктын жалпы принциптери жана эрежелери жөнүндө протоколго (мындан ары - Протокол)  (Келишимге № 19 тиркеме) жана Евразия экономикалык комиссиясынын Коллегиясынын 2013-ж. 14-майындагы № 112 чечиминин 1-пунктуна ылайык, 
Комиссия 2020-жылдын 23-декабрындагы № 104/опр чек ара рынокторунда атаандаштыктын жалпы эрежелерин бузууларды териштирүү (мындан ары - териштирүү) жүргүзүү жөнүндө аныктаманы чыгарат жана төмөнкү адамдарга (мындан ары – жооп берүүчүлөр) карата тиешелүү иликтөө жүргүзөт:
«Казакстан Республикасынын кесипкөй бухгалтерлер палатасы» бухгалтерлердин кесиптик уюмунун (Казакстан Республикасы, Алматы ш., Сейфуллина пр-ти, үй 597А, 7-кабат, кеңсе № 703, 704, КН 91758-1910-ПОБ, СКН 600300511060, каттоо датасы 2008-ж. 15-апрели, БИН 080440011737) (мындан ары – «КР КБП» БКУ).
«Евразия сертификатталган коомдук бухгалтерлер институту» жоопкерчилиги чектелген шериктештиктер (Казакстан Республикасы, Алматы ш., Сейфуллина пр-ти, үй 597А, 7-кабат, кеңсе № 703, 704,СКН 600700699647, каттоо датасы 2014-ж. 9-апрели, БИН 140440009917) (мындан ары – ТОО «ЕСКБИ» ЖЧШ);
«Кыргызстандын кесипкөй бухгалтерлер жана аудиторлор институту» коомдук бирикмеси (Кыргыз Республикасы, Бишкек ш., Ибраимов көч., үй № 115А, 3-кабат, кеңсе № 305, КН 146235-3301-ОО, каттоо датасы 2015-ж. 
14-майы, ИСН 01405201510190) (мындан ары –«ККБжАИ» КБ);
«СИПАЕН» мекемеси (Кыргыз Республикасы, Бишкек ш., Ибраимов көч., үй № 115А, 3-кабат, кеңсе № 304, КН 127470-3301-У-е, каттоо датасы 2017-ж. 13-ноябры, ИСН 00102201310152).
Чек ара аралык рыноктордо атаандаштыктын жалпы эрежелерин бузуу белгилеринин бар же жок экендиги жөнүндө тыянак чыгарууга мүмкүндүк берген маалыматтардын жетишсиздигине байланыштуу, Комиссия 2021-жылдын 12-мартындагы № 18/опр Териштирүү жүргүзүүнүн мөөнөтүн узартуу жөнүндө аныктама менен териштирүү жүргүзүүнүн тартибинин 6-пунктуна ылайык, тергөө жүргүзүү мөөнөтүн 60 жумушчу күнгө узартты.
2021-ж. 18-июнундагы № 34/опр. аныктамасы менен трансчек аралык рыноктордогу атаандаштыктын жалпы эрежелерин бузуу жөнүндө иш (мындан ары - иш) козголгон жана аны кароо боюнча төмөнкү курамда комиссия дайындалган:
Ишти кароо боюнча комиссиянын төрагасы, Департаменттин директору А.Г. Сушкевич;
Ишти кароо боюнча комиссиянын төрагасынын орун басары, Департаменттин директорунун орун басары А.А.Калиев;
Ишти кароо боюнча комиссиянын мүчөлөрү:
Департаменттин директорунун орун басары Королькова О.С.;
Департаменттин жалпы атаандаштык эрежелерин бузуу жөнүндө иштерди кароо бөлүмүнүн кеңешчиси Кривцун Е.П.;
Департаменттин жалпы атаандаштык эрежелерин бузуу жөнүндө иштерди кароо бөлүмүнүн кеңешчиси Иманбек Б.Т.
Чечим кабыл алуу үчүн кошумча маалымат алуу зарылдыгына байланыштуу, 2021-ж. 26-августундагы № 53/опр аныктама менен ишти кароо мөөнөтү 60 жумушчу күнгө узартылды.
Евразия экономикалык комиссиясынын Кеңешинин 2012-жылдын 23-ноябрындагы № 99 чечими менен бекитилген трансчек аралык рыноктордо атаандаштыктын жалпы эрежелерин бузуу жөнүндө иштерди кароонун тартибинин (мындан ары - Иштерди кароо тартиби) 23-пунктуна ылайык, ишти кароо боюнча комиссиянын төрагасы, Департаменттин директору А.Г. Сушкевич тарабынан төмөнкүлөрдүн катышуусу менен иштин аяктаганын тууралуу жарыяланды:
ишти кароо боюнча комиссиянын төрагасынын орун басары, Департаменттин директорунун орун басары А.А.Калиев;
ишти кароо боюнча комиссиянын мүчөлөрү:
Департаменттин директорунун орун басары Королькова О.С.;
Департаменттин жалпы атаандаштык эрежелерин бузуу жөнүндө иштерди кароо бөлүмүнүн кеңешчиси Кривцун Е.П.;
Ишти кароого катышкан адамдар:
«СКБИ» КСБ АКУнун өкүлү Бернацкой О.С. (ишеним каттын негизинде);
компетенциясына атаандаштык (монополияга каршы) саясатты жүргүзүү жана (же) ишке ашыруу (видео-конференц-байланыш аркылуу) кирген Евразия экономикалык бирлигине мүчө мамлекеттердин ыйгарым укуктуу органдарынын (мындан ары - тиешелүүлүгүнө жараша Бирлик мүчө мамлекеттер) өкүлдөрү:
Беларусь Республикасынын Монополияга каршы жөнгө салуу жана соода министрлигинин социалдык чөйрө жана кызмат көрсөтүү башкармалыгынын начальниги Абраменко А.Н.;
Беларусь Республикасынын Монополияга каршы жөнгө салуу жана соода министрлигинин социалдык чөйрө жана кызмат көрсөтүү башкармалыгынын консультанты Мельникова Т.И.; 
Казакстан Республикасынын Атаандаштыкты коргоо жана өнүктүрүү боюнча агенттигинин экономикалык интеграция башкармалыгынын башкы эксперти Сагдат Ж.Б.;
Монополияга каршы федералдык кызматтын жарнакты жана адилетсиз атаандаштыкты контролдоо башкармалыгынын начальнигинин орун басары Склярова Я.В.;
Монополияга каршы федералдык кызматтын эл аралык экономикалык кызматташтык башкармалыгынын эл аралык долбоорлор бөлүмүнүн начальнигинин орун басары Шемякина А.А.;
«СКБИ» КСБ АКУнун өкүлү Жаринов В.С. (ишеним кат боюнча);
жоопкер (алардын өкүлдөрү) жок болгон учурда.
Ишти кароонун жыйынтыгы боюнча төмөнкүлөр белгиленди:
Протоколго, Тергөө жүргүзүүнүн тартибине жана Евразия экономикалык комиссиясынын Кеңешинин 2013-жылдын 
30-январындагы № 7 чечими менен бекитилген Атаандаштыктын абалын баалоо методикасына (мындан ары - Методика) ылайык, Департамент териштирүүнүн жүрүшүндө мүчө мамлекеттердин органдарынан, жеке жана юридикалык жактардан арызда көрсөтүлгөн фактылар боюнча жазуу жүзүндө маалымат сураган.
Методиканын 4-пунктуна ылайык, Келишимдин 76-беренесинин 2-пунктунда белгиленген тыюу салууларды бузууну иликтөөдө атаандаштыктын абалына баа берүү Методиканын 15-пунктуна ылайык жүзөгө ашырылуучу продукцияны алдын ала аныктоо менен чектелиши мүмкүн.
Протоколдун 11-пунктуна жана Методиканын 61 – 63-пункттарына ылайык атаандаштыктын абалын баалоонун ар бир этабында жасалган негизги тыянактар купуя маалыматты коргоого коюлуучу талаптар бузулбаган бөлүгүндө баяндалган.
Методиканын II бөлүмүнүн жоболоруна ылайык рынокту изилдөөнүн убакыт аралыгы 2015-жылдын 1-январынан тартып 
2020-жылдын 31-декабрына чейин аныкталган.
4-пункттун жетинчи абзацынын негизинде жана Методиканын 
15-пунктунун жоболорун эске алуу менен товарды алдын ала аныктоо жүргүзүлгөн жана товар рыногунун продукт чектери катары төмөнкүлөр белгиленген.
СРА (Certified Public Accountant) сертификациясы процесс болуп саналат жана тиешелүү чөйрөдөгү адистин квалификациясынын жана компетенттүүлүгүнүн деңгээлин тастыктоонун ыкмасы жана каражаты болуп саналат, анын жыйынтыгы боюнча сертификат берилет. Сертификатты алуу жана (же) ырастоо үчүн рыноктун белгилүү катышуучулары, ошондой эле башка уюмдар тарабынан акы төлөнүүчү жана (же) акысыз негизде бир катар кызмат көрсөтүүлөрдү алууну караган белгилүү шарттарды сактоо талап кылынат
Эл аралык СРА сертификациясы 1887-жылы негизделген жана бухгалтердик эсеп, аудит жана салык жаатындагы кесипкөй адистерди бириктирген улуттук уюм болуп саналган, Америка Кошмо Штаттарында катталган American Institute of Certified Public Accountants (AICPA) чарбакер субъект тарабынан жүргүзүлөт.
AICPA тарабынан талапкерге экзамендерин тапшыргандыгынын жыйынтыгы боюнча ага CPA квалификациясы ыйгарылат, аудит, чарбалык укук, финансылык эсеп, отчеттуулук, салык салуу жаатындагы кесиптик билимин тастыктайт жана кесипкөй бухгалтердин квалификациясын тастыктоо ыкмасы болуп саналат, ошондой эле адисти тандоодо талап катары киргизилиши мүмкүн.
	CPA сертификациясы ошол кесиптик ишмердүүлүктө Америка Кошмо Штаттарынын мыйзамдарынын мыйзамдык жана практикалык талаптарын эске алуу менен иштелип чыккандыгын эске алуу менен, 2001-жылы Америка Кошмо Штаттарынын Эл аралык өнүктүрүү боюнча агенттигинин (USAID) колдоосу менен Сертификацияланган бухгалтерлердин жана аудиторлордун эл аралык кеңеши (кийин «Евразиялык сертификацияланган бухгалтерлердин жана аудиторлордун кеңеши» аталышы менен кайра катталган, ассоциация түрүндөгү юридикалык жактардын бирикмеси, мындан ары - «ЕСБАК» Ассоциациясы) тарабынан сертификацияланган эл аралык кесипкөй бухгалтердин (Certified International Professional Accountant, мындан ары – CIPA) квалификациясын тастыктоо үчүн сертификаттоо системасы, анын ичинде мүчө мамлекеттер үчүн иштелип чыккан жана ишке киргизилген.
CIPA – Бухгалтерлердин эл аралык федерациясынын билим берүү стандарттарын (IFAC) жана БУУнун соода жана өнүктүрүү боюнча конференциясы (ЮНКТАД) тарабынан бекитилген бухгалтерлерди даярдоонун типтүү окуу программасын эске алган жана сертификациялоонун 7 экзаменинен жана 2 деңгээлинен (сертификацияланган бухгалтер-практик (Certified Accounting Practitioner, мындан ары – CAP) жана сертификацияланган эл аралык Кесипкөй бухгалтер (СІРА)) өтүү зарылдыгын караган бухгалтердик эсеп тармагындагы кесиптик квалификациясын тастыктоо системасы. 
Иштин материалдарында окутуу, алынган билимдерди (экзамендерди) контролдоо, иш тажрыйбасынын талаптарына шайкештигин текшерүү, жогорку билимдин болушу, кесиптик ассоциацияларга же бухгалтерлердин бирикмелерине катышуу, ошондой эле квалификацияны жогорулатуу же аны колдоо кызматтары жана билимдин, компетенциялардын деңгээлин жогорулатуу ж.б. иш-чаралары боюнча кызмат көрсөтүүлөрдүн комплекси болуп саналган Казакстан Республикасында, Кыргыз Республикасында жана Россия Федерациясында СРА EURASIA (Казакстан Республикасы), CIPA (Кыргыз Республикасы) жана СРА (Россия Федерациясы) программаларынын бар экендиги жана алардын колдонулушу жөнүндө маалымат берилген. Аталган программаларга катышуу тиешелүү сертификаттар менен ырасталат.
Иштин материалдарына ылайык, анын ичинде Казакстан Республикасынын, Кыргыз Республикасынын жана Россия Федерациясынын мыйзамдарына жүргүзүлгөн талдоонун жыйынтыгы боюнча, СРА EURASIA (Казакстан Республикасы), CIPA (Кыргыз Республикасы) жана СРА (Россия Федерациясы) программаларынын алкагында сертификаттоо боюнча иш-аракеттерге, анын ичинде тиешелүү сертификациядан өтүү үчүн талап кылынган окутуу кызматтарына, ошондой эле алынган билимге (экзамендерге) тиешелүү контролго лицензия берилбей тургандыгы белгиленген.
СРА EURASIA (Казакстан Республикасы), CIPA (Кыргыз Республикасы) жана СРА (Россия Федерациясы) программалары тиешелүү мүчө мамлекеттердин мыйзамдарынын деңгээлинде да, Бирликтин укук деңгээлинде да өзгөчө укуктук жөнгө салууга ээ эмес.
Тиешелүү программанын талаптарынын аткарылышын, ошондой эле алынган билимдерге (экзамендерге) контролдон ийгиликтүү өткөндүгүн тастыктаган документ болуп сертификат эсептелет.
Көрсөтүлгөн программалардын алкагында кызмат көрсөтүү жөнүндө иштин материалдарында берилген келишимдердин ичинен тиешелүү сертификациядан өтүү үчүн зарыл болгон кызмат көрсөтүүлөрдүн комплекси бир келишимдин алкагында, ошондой эле бир же ар башка чарбакер субъекттер тарабынан өз-өзүнчө ишке ашырылышы мүмкүн экендиги келип чыгат.
Мында кызмат көрсөтүүнүн жана анын сертификаттоонун тиешелүү жол-жобосу үчүн жетиштүүлүгүнүн ырастоосу болуп сертификатты берүүнү жүзөгө ашырган уюм тарабынан тиешелүү жеткирүүчүнүн таанылышы саналат.
Жогоруда баяндалгандарды эске алуу менен продукт чектери катары окутуу, окутууну жана алынган билимди орто аралык жана жыйынтык контролдоону уюштуруу жана жүргүзүү, коюлган талаптардын сакталышын текшерүү, сертификацияланган коомдук бухгалтердин кесиптик квалификациясынын – CIPA/СРА/ СРА EURASIA (мындан ары-товардык рынок) ыйгарылгандыгын жана бар экендигин тастыктаган тиешелүү сертификатты даярдоо жана берүү боюнча кызмат көрсөтүүлөрдүн комплексин кароо керек.
Жогорку Евразия экономикалык кеңешинин 2012-жылдын 
19-декабрындагы № 29 чечими менен бекитилген рынокту трансчек аралык рынокко киргизүү критерийлеринин (мындан ары – Критерийлер) 2-пункту менен Келишимдин 76-беренесинде белгиленген атаандаштыктын жалпы эрежелерин колдонуу максатында, эгер товардык рыноктун географиялык чек аралары эки же андан көп мүчө мамлекеттердин аймактарын камтыса, рынок трансчек аралык рынокко кирет деп белгиленген. Критерийлердин 3-пункту менен эгерде, аракеттери тыюу салууну бузган чарбакер субъект жана мындай аракеттерди жасоонун натыйжасында залал келтирилген же келтирилиши мүмкүн болгон же ишкердик беделине зыян келтирген же келтирилиши мүмкүн болгон чарбакер субъект-атаандаш (атаандаштар) мүчө мамлекеттердин ар кайсы аймактарында катталса, Келишимдин 
76-беренесинин 2-пунктунда белгиленген тыюу салууларды чарбакер субъекттердин бузууларына бөгөт коюу комиссия тарабынан жүзөгө ашырыла тургандыгы белгиленген. Көрсөтүлгөн пунктка эскертүү менен чарбакер субъекттерге тиешелүү критерийлердин көрсөтүлгөн жоболору адамдардын тобуна жайылтылат деп эскертилет.
Иштин материалдарына, анын ичинде ишти кароонун алкагында берилген «ИСПБ» АНО ДПО жана жоопкерлердин түшүндүрмөлөрүнө ылайык, сертификаттоону жүргүзүү жана ырастоочу сертификатты алуу үчүн зарыл болгон кызматтарды көрсөтүү үчүн аларды көрсөткөн аймакка, ошондой эле аны алууга ниеттенген адамдын жарандыгына жана (же) катталган жерине карата чектөөлөр жок экендиги аныкталган.
Ошентип, сатып алуучу (тапшырыкчы) кызмат көрсөтүүнү сатып алат (тапшырык кылат), же болбосо кызмат көрсөтүүнү сатып алуунун экономикалык, техникалык же башка мүмкүнчүлүгүнө ээ болот же кызматты сатып алууну максатка ылайыктуу деп эсептейт, бирок мындай мүмкүнчүлүккө ээ эмес же аны эки же андан көп мүчө мамлекеттердин, атап айтканда Казакстан Республикасынын, Кыргыз Республикасынын жана Россия Федерациясынын аймактарын камтыган товардык рыноктун географиялык чектеринен тышкары сатып алууну максатка ылайыксыз деп эсептейт.
[bookmark: _GoBack]Методиканын 26-пунктун жетекчиликке алып, Келишимдин 
74-беренесинин 2-пунктунун жана 76-беренесинин 7-пунктунун, Протоколдун 9-пунктунун жана Критерийлердин 1-3-пункттарынын негизинде, иштин материалдарында берилген маалыматка ылайык, Казакстан Республикасынын, Кыргыз Республикасынын жана Россия Федерациясынын аймактарында жалпысынан, ошондой эле жарым-жартылай тийиштүү сертификациядан өтүү үчүн зарыл болгон кызматтардын комплексин сатып алуу жана көрсөтүү мүмкүнчүлүгүнүн болушуна негизденип, Комиссия товардык рынок трансчек аралык болуп саналат деген тыянакка келди.
Иштин материалдарына ылайык тиешелүү сертификациядан өтүү үчүн зарыл болгон кызматтардын комплексине кирген кызматтар көрсөтүлөт жана көрсөтүлүшү мүмкүн:
Казакстан Республикасында – «КР КБП» БКУ, «ЕСКБИ» ЖЧШ
жана «CPAKazakhstan» коомдук бирикмеси тарабынан;
Кыргыз Республикасында – «СИПАЕН» мекемеси, «ККБжАИ» КБ жана «ОБА» коомдук бирикмеси (мындан ары –«ОБА» КБ) тарабынан;
Россия Федерациясында – «ИСПБ» АНО ДПО жана «Тастыктамаланган кесипкөй бухгалтер» коммерциялык эмес өнөктөштүк (мындан ары – «ТКБ» «СПБ» КЭӨ) тарабынан.
Баяндалганды жана товардык рынок трансчек аралык болуп санала тургандыгын эске алуу менен, Келишимдин 74-беренесинин 2-пунктунун, Протоколдун 9-пунктунун жана Критерийлердин 3-пунктунун негизинде, ошондой эле «ИСПБ» АНО ДПО Россия Федерациясынын аймагында, ал эми жоопкерлер Казакстан Республикасынын жана Кыргыз Республикасынын аймактарында катталгандыгына байланыштуу, Келишимдин 76-беренесинин 2-пунктун бузууларга бөгөт коюу бул учурда Комиссиянын компетенциясына кирет.
Келишимдин 76-беренесинин 2-пунктун бузууларга бөгөт коюу үчүн товардык рыноктун көлөмүн жана анын концентрациясын эсептөөдөн юридикалык жактан маанилүү кесепеттер болбогондугуна байланыштуу, мындай эсептөөлөр жүргүзүлгөн эмес.
Иштин материалдарынан улам товардык рынокко кирүү үчүн тоскоолсуз тоскоолдуктар аныкталган эмес.
Иштин материалдарын кароонун натыйжалары боюнча, анын ичинде ишти кароого катышкан жактарды угуунун, далилдерди изилдөөнүн, ишке катышкан башка адамдар тарабынан берилген далилдерге карата көрсөтүлгөн адамдардын пикирлерин жана түшүндүрмөлөрүн изилдөөнүн натыйжалары боюнча ишти кароо боюнча комиссиянын жыйындарынын алкагында төмөндөгүлөр белгиленген.
2015-жылдын 15-июнунда «ЕССБА» Ассоциациясы (CIPA программасынын катталган товардык белгилеринин биринчи укук ээси) менен «КР КБП» БКУ ортосунда тынчтык макулдашуусу (Алматы ш. Ауэзов районунун райондук сотунун 2015-ж. 24-июлундагы № 2 аныктамасы менен бекитилген) түзүлгөн, ага ылайык «КР КБП» БКУга CIPA программасына жана аталган программаны жекелештирүүчү № 18756, № 18757, № IR863397 күбөлүктөрү менен товардык белгилерге (мындан ары – товардык белгилер) өзгөчө укуктар өткөрүлүп берилди. 
[bookmark: _Hlk135726299]2016-ж. 23-декабрында «КР КБП» БКУ жана «ЕСКБИ» ЖЧШ товардык белгилерге жана CIPA программасына өзгөчө укуктарды берүү келишимин түзүштү. 
2017-ж. 7-июнунда «ЕСКБИ» ЖЧШ жана «ККБжАИ» КБ товардык белгилерге жана CIPA программасына өзгөчө укуктарды өткөрүп берүүнү макулдашууга жетишишти.
2017-ж. 8-сентябрында «ККБжАИ» КБ менен JPM ASSET MANAGEMENT PTE. LTD компаниясы (Сингапур Республикасы) товардык белгилерге жана CIPA программасына өзгөчө укуктарды өткөрүп берүү келишимин түзүштү.
Интеллектуалдык менчиктин Бүткүл дүйнөлүк уюмунун реестринин маалыматтарына ылайык 2019-жылдын 12-апрелинде товардык белгилерге жана CIPA программасына болгон укуктар (ээси алмашкан) JPM ASSET MANAGEMENT PTE. LTDге (Сингапур Республикасы) өтүшү катталган.
Ошентип, товардык рынокту изилдөөнүн убактылуу мезгилинде товардык белгилерге жана CIPA сертификаттоо кызматтарын көрсөтүүдө пайдаланылуучу CIPA программасына өзгөчө укуктардын ээсинин алмашуусу көп жолу катталган.
2017-жылдан азыркы учурга чейинки мезгилде товардык белгилерге жана CIPA программасына болгон өзгөчө укуктар, ошондой эле аларды пайдалануунун мыйзамдуулугу маселелери Казакстан Республикасында жана Россия Федерациясында соттук териштирүүлөрдүн предмети болуп саналат. Соттук териштирүүлөр жөнүндө маалыматтар бүтүмдөрдүн катышуучуларына бүтүмдөргө чейинки мезгилде да, андан кийин да белгилүү болгон.
 «ЕССБА» ассоциациясы CIPA сертификатын алууну каалаган программанын катышуучуларынын саны изилдөө мезгилинде азайгандыгы жөнүндө маалымат берди, ошентип 2015-жылдын 15-июнунан 2020-жылдын 31-декабрына чейинки мезгилде «ЕССБА» ассоциациясынын кирешеси, анын ичинде «ЕССБА» ассоциациясынын мүчөлөрүнүн жана алар тарабынан аккредитацияланган уюмдардын кирешелери азайды.
 «Кесипкөй бухгалтерлер жана аудиторлор палатасы» коммерциялык эмес өнөктөштүк (мындан ары – «ППБА» КЭӨ) маалымат берген, ага ылайык 2020-жылга чейинки мезгилде аталган мезгилде сертификаттоого карата терс маалыматтык фон түзүлгөндүгүнүн жана керектөөчүлөр бул сертификаттарды алуу үчүн окуудан баш тарткандыгынын натыйжасында ал CIPA сертификаттоо менен алектенген эмес. Буга байланыштуу экзамендер азыраак болуп, берилген сертификаттардын саны да азайган.
«СПБ» КЭӨ маалымат берди жана ага ылайык CIPA программасын жана товардык белгилерин «ЕССБА» ассоциациясына кайтарып берүү менен байланышкан узакка созулган соттук териштирүүлөр керектөөчүлөрдүн (CIPA программасы боюнча сертификациялоонун катышуучуларынын), иш берүүчүлөрдүн жана мамлекеттик органдардын программага болгон ишенимин бузуп, «ЕССБА» ассоциациясы жана анын мүчөлөрү сертификациялоонун алкагында кызмат көрсөтүүгө укуктуу экендигинен күмөн санашууда.
 «ОБА» КБ аталган соттук териштирүүлөрдүн болушунан улам анын ишкердик беделине жана CIPA программасынын аброюна зыян келтирилгендиги жөнүндө билдирди.
«Казакстан Республикасынын аудиторлор палатасы» ачык акционердик коому интеллектуалдык менчикти кайтарып алуу маселеси боюнча узакка созулган соттук териштирүүлөр (№ 18756 күбөлүгү боюнча СІРА товардык белгиси, № 863397 эл аралык каттоо боюнча СІРА товардык белгиси, орус тилиндеги СІРА сертификаттоо  программасынын 1-чи жана 
2-деңгээлдеги тартипти программалык камсыздоо) «ЕССБА» ассоциациясы керектөөчүлөрдүн (СІРА программасы боюнча сертификаттоонун катышуучуларынын), иш берүүчүлөрдүн жана мамлекеттик органдардын ишенимин кетирет жана «ЕССБА» ассоциациясынын мындай сертификаттоону жүргүзүү укугуна шек жаратаарын көрсөттү.
«Казакстан бухгалтерлер жана бухгалтердик уюмдар бирикмеси» бухгалтерлердин кесиптик уюму азыркы учурда СІРА программасын («ЕССБА» ассоциациясы иштеп чыккан жана киргизген) өнүктүрүү жана пайдалануу жана ал боюнча сертификаттарды берүү менен байланышкан көйгөйлөргө дайыма туш болуп жаткандыгын көрсөткөн, анткени Интеллектуалдык менчиктин бүткүл дүйнөлүк уюму (ИМБДУ) «ЕССБА» ассоциациясын жогоруда аталган товардык белгинин ээси эмес деп билдирди. Тиешелүү сертификациядан өтүү үчүн зарыл болгон кызмат көрсөтүүлөрдүн комплексин керектөөчү үчүн көрсөтүлгөн жагдайлар «ЕССБА» ассоциациясынан мындай кызмат көрсөтүүлөрдү алуудан баш тартуунун себеби болуп саналат.
«ИСПБ» АНО ДПО жана жогоруда көрсөтүлгөн жактар тарабынан жогоруда келтирилген фактылар, алардын жыйындысы «КР КБП» БКУ, «ЕСКБИ» ЖЧШ жана «ККБжАИ» КБнин CIPA программасынын товардык белгилерин өткөрүп берүү жөнүндө келишимдерди түзүү боюнча аракеттери төмөнкүлөр аркылуу ишкердик ишти жүзөгө ашырууда артыкчылыктарды алууга багытталгандыгын күбөлөндүрөрүн билдирет:
мындай иш аракеттерди жасоонун натыйжасында укук ээси болуп «КР КБП» БКУ, «ЕСКБИ» ЖЧШ жана «ККБжАИ» КБ саналган CIPA аталышындагы товардык белгини камтыган сертификаттоо  программасын жеке пайдалануу укугунун «КР КБП» БКУ, «ЕСКБИ» ЖЧШ жана «ККБжАИ» КБде болуусу, ошону менен бирге, CIPA программасын жана аны жекелештирген товардык белгилерди пайдалануу укугу «ЕССБА» ассоциациясынын мүчөлөрүнө жана алар тарабынан аккредиттелген уюмдарга бирдей деңгээлде таандык;
атаандаштардын ишкердик беделине зыян келтирүү. 
Өздөрүнүн сертификаттоо программаларын коргоо үчүн «ЕСКБИ» ЖЧШ жана «ИСПБ» ДКО АНО өздөрүнүн ишинде артыкчылыкка ээ болгон, тиешелүү сертификациядан өтүү үчүн зарыл болгон кызматтардын топтомун көрсөтүүчү жактар катары аларды жекелештирген окшош товардык белгилерди катташкан жана пайдаланышкан.
«ЕСКБИ» ЖЧШ 2020-ж. 6-октябрында № 562793 (EICPA) күбөлүгү боюнча «ИСПБ» АНО ДПО товардык белгисине коргоо берүүгө карата интеллектуалдык менчик боюнча федералдык кызматка (мындан ары – Роспатент) каршы пикирин билдирди.
«ИСПБ» АНО ДПО жогоруда аталган каршы пикирге укук ээсинин пикиринде дизайн чыгармасына автордук укуктун ээси (графикалык белги, кийинчерээк Роспатентте 2016-ж. 26-январындагы № 562793 күбөлүк боюнча товардык белги катары катталган) В.С.Жаринов экендигин белгилеп, далил катары Россия Федерациясынын Юстиция министрлигине караштуу «Россиянын Федералдык соттук экспертиза борбору» федералдык бюджеттик мекеменин улук мамлекеттик соттук эксперти тарабынан аткарылган 2020-ж. 25-ноябрындагы № 4269/21-6-20 эксперттик изилдөө актысынын дубликатын, ошондой эле 2020-ж. 17-ноябрындагы № 1711/20 корутундусун көрсөткөн.
«ЕСКБИ» ЖЧШ № 562793 күбөлүгү боюнча товардык белгиге коргоо берүүгө карата каршылыктарды кароонун алкагында, товардык белги катары катталган сүрөт 2014-ж. 5-мартындагы № 20140305 дизайнер З.А. Абжанова менен товардык белгинин дизайнын түзүүгө карата келишим боюнча «КР КБП» БКУ үчүн түзүлгөндүгүн көрсөтүп, далил катары аталган келишимди берген.
«ИСПБ» АНО ДПО жогорудагы каршы пикирге укук ээсин чакыртып алууга кошумча 2020-жылдын 17-ноябрындагы 207-11/2020 корутундуну берген, ага ылайык келишимдеги кол тамгалар ар кандай                            адамдар тарабынан коюлган.
«ИСПБ» АНО ДПО менен «ЕСКБИ» ЖЧШ товардык белги катары окшош белгилерди катташып, өз ишинде колдонушат (СРАEURASIA жана СРА EURASIA).
№ 691746 (СРАEURASIA) күбөлүгү боюнча оозеки товардык белгинин  «ИСПБ» АНО ДПО каттоо датасы – 2019-жылдын 15-январы (товардык белгини укуктук коргоо Россия Федерациясынын аймагында берилген).
ВОИС (по адресу: https://branddb.wipo.int/branddb/en/) маалымат системасынын порталынын маалыматы боюнча «ЕСКБИ» ЖЧШ № 1375880 катоо номери менен «СРА EURASIA» айкалышкан товардык белгиси катталган – каттоо датасы 2017-жылдын 9-марты (товардык белгини укуктук коргоо 2017-жылдын 23-ноябрынан тартып толугу менен Кыргыз Республикасынын аймагында жана 2018-жылдын 9-августунан тартып Беларусь Республикасынын аймагында берилген, Россия Федерациясынын аймагында 2019-жылдын 7-мартынан тартып белгинин графикалык элементи гана корголот) № 62076 күбөлүгү боюнча «СРА EURASIA» оозеки товардык белги катталган –  каттоо датасы 2018-жылдын 9-ноябры (Казакстан Республикасынын аймагында укуктук коргоо берилген) жана № 1411295 эл аралык каттоо боюнча «СРА EURASIA» оозеки товардык белги катталган – каттоо датасы 2018-жылдын 16-апрели (товардык белгини укуктук коргоо 2019-жылдын 7-мартынан тартып толугу менен Беларусь Республикасынын аймагында, 2020-жылдын 6-августунан тартып Кыргыз Республикасынын аймагында – товарлардын жана кызмат көрсөтүүлөрдүн эл аралык классификациясынын 5-классы боюнча берилген).
 «ИСПБ» АНО ДПО жана «ЕСКБИ» ЖЧШ көрсөтүлгөн белгилердин өз ишинде колдонулушун тастыктаган маалымат беришти.
Иштин материалдарына ылайык, CIPA программасынын алгачкы иштеп чыгуучусу «ЕССБА» ассоциациясы болгон, бул анын уставы жана «ЕССБА» ассоциациясы жана анын мүчөлөрү тарабынан берилген маалыматтар менен тастыкталат. 
CIPAнын үч компоненттүү программасы 2002-жылы БУУнун соода жана өнүктүрүү боюнча конференциясы (ЮНКТАД) тарабынан бекитилген бухгалтерлерди даярдоонун типтүү окуу программасынын базасында иштелип чыккан жана 7 экзаменден жана сертификациянын 2 деңгээлинен (тиешелүүлүгүнө жараша CAP жана CIPA) өтүүнү карайт.
Сертификацияланган бухгалтерлердин жана аудиторлордун эл аралык кеңешинин мүчөлөрүнүн жалпы чогулушунда бекитилген, 2002-жылдые 
31-октябрындагы CIPA сертификаттоо жөнүндөгү жобого ылайык, бул программа боюнча экзамендерди башкарууну көз карандысыз экзамендик тармак – Certified International Professional Accountant Examination Network (мындан ары – CIPA-EN Inc.) жүргүзөт. Аталган Жобону ишке ашыруу үчүн ар бир мүчө-мамлекетте CIPA-EN Inc. компаниясынын экзамендерди башкаруу боюнча ыйгарым укуктарга ээ болгон аккредитацияланган өкүлчүлүктөрү түзүлгөн.
Кыргыз Республикасында CIPA-EN Inc. өкүлчүлүктөрү 2004-жылы түзүлгөн. CIPA программасын жана аны жекелештирген товардык белгилерди пайдалануу укугу «ЕССБА» ассоциациясынын мүчөлөрүнө жана алар тарабынан аккредиттелген уюмдарга бирдей таандык болгон.
Мамлекеттик каттоо күбөлүгүнө ылайык, «СИПАЕН» мекемеси 
2013-жылдын 1-февралында түзүлгөн (2017-жылы кайра катталган).
Уставга ылайык «СИПАЕН» мекемеси көз карандысыз квалификациялык экзамендерди өткөрүүнү жана алган билимдерге баа берүүнүн жогорку кесипкөй системасын камсыз кылууну ишке ашырат. Иштин материалдарында берилген каттарда «СИПАЕН» мекемеси CIPA экзамендерин башкаруу жана сертификаттарды берүү боюнча иш жүргүзөрүн көрсөтөт.
«СИПАЕН» мекемесине CIPA программасын жекелештирүү үчүн пайдаланылуучу № 15306 жана № IR1408102 товардык белгилерине болгон укуктар таандык.
Ошентип, CIPA сертификаттоо боюнча кызмат көрсөтө баштаган адамдар (анын ичинде мүчө мамлекеттерде) «ЕССБА» ассоциациясы, «ЕССБА» ассоциациясынын мүчөлөрү жана алар тарабынан аккредиттелген уюмдар гана болушкан.
«СИПАЕН» мекемеси өзүн мурда «ЕССБА» ассоциациясына таандык болгон CIPA программасынын жаңы укук ээси катары көрсөтүүдө.
Алсак, «Интернет» (мындан ары – Интернет тармагы) http://cipaprogram.org/ news/74-rebrending-mezhdunarodnoy-sertifikacii-cipa-zaregistrirovan-vsemirnoy-organizaciey-intellektualnoy sobstvennosti.html дареги боюнча маалыматтык-телекоммуникациялык тармагында аныкталбаган адамдардын чөйрөсү үчүн төмөнкүдөй мазмундагы маалыматтык билдирүү жайгаштырылды:
«CIPA программасы дээрлик 20 жылдан бери өзүнүн актуалдуулугун, суроо-талапты жана бухгалтердик эсеп жана аудит тармагындагы адистердин билимин жана көндүмдөрүн объективдүү жана калыс баалоону кепилдеген программанын статусун сактап келет. CIPA программасы Эл аралык Бухгалтерлер федерациясынын, ФОЭС боюнча комитеттин талаптарына ылайык дайыма жаңыланып турат.
CIPA программасы – эл аралык бухгалтерлерди кесиптик сертификаттоо программасы 2018-жылдын башынан бери коргоону жана идентификацияны күчөтүү максатында ребрендинг жөнүндө жарыялаган.». 
«СИПАЕН» мекемеси Интернет тармагындагы өзүнүн сайтында «CIPA сертификаттарынын аныктыгы» бөлүмүндө «ЕССБА» ассоциациясынын иши башталгандан тартып, башкача айтканда ал юридикалык жак катары катталбаган жана CIPA программасы боюнча сертификаттоо боюнча иш жүргүзбөгөн мезгилде берилүүчү сертификаттардын үлгүлөрү жайгаштырылган.
CIPA программасынын түзүмү жөнүндө («СИПАЕН» мекемесинин жана «ЕССБА» ассоциациясынын CIPA сертификациясы жөнүндө жоболорду кошкондо), сунуш кылынган адабияттар, окуу программалары, экзамендерди өткөрүү даталары, экзамендерге катышуу тартиби жөнүндө маалыматтарды салыштыруудан улам, 2002-жылдан тартып 2015-жылга чейинки мезгилде «ЕССБА» ассоциациясы жана анын мүчөлөрү тарабынан ишке ашырылган CIPA программасы жана 2017-жылдын аягынан 2020-жылга чейин «СИПАЕН» мекемеси тарабынан ишке ашырылып жаткан CIPA программасы окшош болуп саналат.
Аталган сертификаттоону жүргүзүүнү жөнгө салуучу «СИПАЕН» мекемесинин ченемдик документтери «ЕССБА» ассоциациясынын ченемдик документтерине окшош, ал эми «СИПАЕН» мекемесинин экзамендерди өткөрүү планы жана мазмуну (темалар жана баалоо критерийлери боюнча) «ЕССБА» ассоциациясынын экзамендерди өткөрүү планына жана мазмунуна окшош (анча-мынча өзгөртүүлөр менен).
Ошентип, CIPA программасынын алкагында «СИПАЕН» мекемеси, «ККБжАИ» КБ жана «ЕССБА» ассоциациясынын мүчөлөрү тарабынан көрсөтүлүүчү сертификаттоо боюнча кызматтар (атап айтканда, «ИСПБ» АНО ДПО, «СПБ» НП жана «ОБА» КБ) окшош болуп саналат.
№ 18756, № 18757 жана № IR863397 күбөлүктөрү боюнча жана «СИПАЕН» мекемесине таандык, «CIPA» аббревиатурасын түшүндүргөн № 15306 жана № IR1408102 (№ 1359932 жана № 18757) күбөлүктөрү боюнча CIPA айкалышкан товардык белгилер бирдей (пайдалануудагы бирдей символдор жана бири-бирине окшош шрифтер). 
«ЕССБА» ассоциациясы CIPA товардык белгисинин дизайнын 
CIPA-EN Inc. компаниясы иштеп чыккандыгын көрсөткөн, 2004-жылы ушул дизайн менен товардык белгини алгачкы каттоону ишке ашырган жана кийин 2005-жылы товардык белгилердин «ЕССБА» ассоциациясына каттоого макулдук берген.
Ошентип, кийинчерээк «ЕССБА» ассоциациясы тарабынан № 18756 күбөлүгү жана № 8633297 эл аралык каттоосу боюнча айкалышкан товардык белги катары катталган дизайндын чыгарылышына өзгөчө укук CIPA-EN Inc. компаниясына таандык деп тыянак чыгарууга болот.
«ИСПБ» ДКО АНО патенттик ишенимдүү өкүлдүн М.А.Шилованын 2021-жылдын 23-майындагы № 863397 эл аралык каттоо боюнча айкалышкан белги менен № 1408102 эл аралык каттоо боюнча айкалышкан белгинин чаташтыруу деңгээлине чейин окшоштугунун бар экендиги жөнүндө 
№ 3-2021 корутундусун сунуштады. Мындан тышкары, жүргүзүлгөн экспертизанын жүрүшүндө № 1408102 эл аралык каттоо боюнча катталган белги № 863397 эл аралык каттоо боюнча катталган кайра иштетилген белги экени аныкталган.
«ЕССБА» ассоциациясынын мүчөлөрүнүн жалпы чогулушу CIPA товардык белгинин дизайнын өзгөртүү жөнүндө чечим кабыл албагандыгын «ЕССБА» ассоциациясы билдирген. «СИПАЕН» мекемеси CIPA товардык белгисинин дизайнынын баштапкы чыгармасын кайра иштетүүгө жана пайдаланууга анын макулдугу бар экендигинин далилдерин берген эмес, тескерисинче, CIPA товардык белгисинин укук ээси болуп эсептелээрин жана окшош белгини ВОИСте өз алдынча каттагандыгын билдирген.
CIPA жаңы товардык белгилерди укуктук коргоо № 1359932 жана № IR1408102 күбөлүктөрү боюнча Кыргыз Республикасынын жана Россия Федерациясынын аймактарында берилет. Казакстан Республикасынын аймагында товардык белгилерге укуктук коргоо берүүдөн баш тартылды.
Бул фактылар «СИПАЕН» мекемесинин № 1359932 жана № IR1408102 күбөлүктөрү боюнча товардык белгилерди каттоо боюнча иш-аракеттери CIPA сертификаттоо үчүн зарыл болгон кызмат көрсөтүүлөрдү каттоо жана жарандык жүгүртүүгө киргизүү аркылуу ишкердик иш-аракеттерди жүзөгө ашырууда артыкчылыктарды алууга багытталгандыгын, белгилөөсүндө «CIPA» аббревиатурасы колдонулган товарды (товардык белгини) жекелештирүү каражаттарын пайдалануу менен, атаандаштардын кызмат көрсөтүүлөрү менен аларды аралаштыруу аркылуу өз кызмат көрсөтүүлөрүн илгерилетүү үчүн багытталгандыгын күбөлөндүрөт.
Уставга ылайык «ЕССБА» ассоциациясы мүчөлүккө негизделген ассоциация түрүндө өз ишин жүргүзгөн юридикалык жак болуп саналат. «ЕССБА» ассоциациясынын уставында мүчөлөрдүн 2 категориясы каралат (анык жана ассоциацияланган) жана «ЕССБА» ассоциациясынын мүчөлөрү коммерциялык эмес бейөкмөт кесиптик бирикмелер, анын ичинде эл аралык таанылган программалар боюнча сертификацияланган жеке жактар, ошондой эле бухгалтердик эсеп жана (же) аудит жаатында иш жүргүзгөн жеке жактардын бирикмелери, же болбосо жеке же юридикалык жактардын мүчөлүгүнө негизделген кесиптик уюмдар болуп саналаарын белгилейт.
Сpaeurasia.org дареги боюнча Интернет тармагында «ЕСКБИ» ЖЧШ адамдардын аныкталбаган чөйрөсү үчүн төмөнкү маалыматтарды жайгаштырды:
«Казакстан Республикасында катталган жоопкерчилиги чектелген шериктештик – CPA Eurasia программасы боюнча сертификаттоочу мүчө уюм. Түзүмү: EICPA: EICPA байкоочу кеңеши. EICPA комитеттери: Квалификациялык комитет; Стандарттар боюнча комитет; Этика боюнча комитет/тартип комитети; Экзамендер боюнча комитет; Апелляциялык комитет. Комитеттер эксперттерден –  EICPA мүчөлөрүнүн уюмдарынын өкүлдөрүнөн – КМШ өлкөлөрүндөгү бухгалтердик эсеп, аудит жана финансы тармагындагы көрүнүктүү эксперттерден түзүлгөн. EICPA мүчөлөрү: кесиптик уюмдар (анык жана ассоциацияланган); Окутуучу уюмдар (ассоциацияланган мүчөлүк); Консалтингдик компаниялар (ассоциацияланган мүчөлүк); Аудитордук компаниялар (ассоциацияланган мүчөлүк); Жеке жактар – EICPA расмий өкүлдөрү – Кесиптик уюмдар (ассоциацияланган мүчөлүк) жок өлкөлөрдүн CAP, CIPA, CPA EURASIA сертификаттарынын ээлери».
«ЕСКБИ» ЖЧШ уставына ылайык анын жалгыз мүчөсү жана уюштуруучусу «КР КБП» БКУ болуп саналат.
«ЕСКБИ» ЖЧШ уставдык капиталы бар коммерциялык юридикалык жак түрүндө түзүлгөн жоопкерчилиги чектелген шериктештик. Аталган шериктештикке мүчөлүк каралган эмес.
Сpaeurasia.org дареги боюнча Интернет тармагында жайгаштырылган маалымат «ЕСКБИ» ЖЧШ комитеттеринин жана «ЕССБА»  ассоциациясынын комитеттеринин түзүмүнүн окшоштугун күбөлөндүрөт. Мында аталган түзүмдөрдүн ишин түзүү жана жөнгө салуу жөнүндө документтер берилген эмес.
«ЕСКБИ» ЖЧШ жана «КР КБП» БКУ тарабынан берилген CPA EURASIA сертификаттоо программасы жөнүндө маалыматка ылайык CIPA сертификаттоо программасынын алкагында коюлуучу талаптардын окшоштугу (анын ичинде сертификаттоонун алкагында алар боюнча экзамендерди тапшыруу талап кылынган дисциплиналар бөлүгүндө) жана «ЕССБА» ассоциациясы тарабынан берилүүчү 1 жана 2-деңгээлдердеги CIPA сертификаттарынын жана 1 жана 2-деңгээлдердеги CPA EURASIA сертификаттарынын дизайнынын сырткы визуалдык окшоштугу аныкталган.
«ЕСКБИ» ЖЧШ жана «СИПАЕН» мекемесинин ортосунда 
2017-жылдын 15-февралында сертификацияны өз ара таануу жөнүндө макулдашуу түзүлгөн. Бул Макулдашууда аталган программалар боюнча берилүүчү сертификаттарды өз ара чегерүү каралган, ошондой эле ар бир сабак боюнча ар бир экзамендин планынын алкагында, ар бир сертификаттоонун ар бир деңгээлине карата сабактардын шайкештиги белгиленген. Бул келишимдин III бөлүмүнө ылайык, CPA EURASIA программасынын катышуучуларына 1 жана 2 деңгээлдеги CPA EURASIA сертификаттары менен бирге 1 жана 2 деңгээлдеги CIPA сертификаттары берилиши мүмкүн.
CIPA программасынын катышуучуларына программалардын ортосундагы дисциплиналардын айырмасын эске алуу менен экзамендерди тапшыргандан кийин (мисалы, «Бизнес жана кесиптик этика» предмети боюнча экзамен) CPA EURASIA сертификаты берилиши мүмкүн «СИПАЕН» мекемеси тарабынан берилген маалыматка ылайык, 2017-жылдын 
15-ноябрынан тартып 2020-жылдын 31-декабрына чейинки мезгилде CIPA жана CPA EURASIA программалары боюнча сертификаттарды өз ара таануу жөнүндө макулдашуунун алкагында Казакстан Республикасында жана Кыргыз Республикасында 565 сертификат берилген.
«СИПАЕН» мекемесинин маалыматы боюнча өз ара чегерүү жол-жоболорунун алкагында 1-деңгээлдеги CIPA сертификаттарын берүү наркы Казакстан Республикасынын жарандары үчүн 2017-жылы – 249 590 тенге, 2018-жылы – 1 611 350 тенге, 2019-жылы – 2 575 500 тенге, 2020-жылы – 1 750 140 тенге түзгөн.
«СИПАЕН» мекемеси берген маалыматтарга ылайык, Казакстан Республикасынын жарандары үчүн өз ара чегерүү жол-жобосунун алкагында 2-деңгээлдеги CIPA сертификаттарды берүүнүн наркы 2017-жылы – 29 497 тенге, 2018-жылы – 656 565 тенге, 2019-жылы – 590 850 тенге, 2020-жылы – 1 191 762 тенгени түзгөн.
«СИПАЕН» мекемеси тарабынан Казакстан Республикасынын жарандарына берилген 1-деңгээлдеги CIPA сертификаттарынын жалпы саны 243 бирдикти, 2-деңгээлдеги CIPA сертификаттарынын жалпы саны 73 бирдикти түздү.
Ошентип, «СИПАЕН» мекемеси өз ара чегерүү жол-жобосунун алкагында сертификаттарды берүүдөн алган жыйынды кирешеси 8 655 254 тенгени түздү.
«СИПАЕН» мекемеси тарабынан Кыргыз Республикасынын жарандарына берилген 1-деңгээлдеги CIPA сертификаттарынын жалпы саны 233 бирдикти, 2-деңгээлдеги CIPA сертификаттарынын жалпы саны 
16 бирдикти түздү.
Сингапур Республикасында катталган компанияга өткөрүп берилгендигине байланыштуу «CIPA» товардык белгилерин пайдалануу мүмкүнчүлүгүнүн жоктугунан, ошондой эле «СИПАЕН» мекемеси тарабынан «CIPA» жаңы товардык белгилерин каттагандыгынан, атаандаш уюмдар («ИСПБ» АНО ДПО жана «ОБА» КБ) жана «ЕССБА» ассоциациясы «CIPA» программасы боюнча сертификаттоону жүзөгө ашыруу мүмкүнчүлүгүнөн ажыратылган.
«ЕССБА» ассоциациясы берген маалыматка ылайык, 
2015 – 2020-жылдардын ушул эле мезгилинде Кыргыз Республикасында жана Россия Федерациясында CIPA программасы боюнча берилген сертификаттардын саны кыйла төмөндөп, нөлгө чейин азайган. «ЕССБА» ассоциациясы аталган мезгилде Казакстан Республикасында 1-деңгээлде – 229 бирдик жана 2-деңгээлде – 10 бирдик, Россия Федерациясында 1-деңгээлде – 4 бирдик жана 2-деңгээлде – 0 бирдик, Кыргыз Республикасында 0 бирдик CIPA сертификаттарын берген. Ошол эле учурда 2010 – 2015-жылдар аралыгында 1000ден ашык CIPA сертификаттары берилген.
2017-жылдан тартып 2020-жылга чейинки мезгил ичинде 
CPA EURASIA сертификаты менен өз ара чегерүүнүн жогоруда көрсөтүлгөн жол-жоболорунун жыйынтыгы боюнча берилген CIPA сертификаттарынын үлүшү (бардык CPA EURASIA сертификаттарынын арасында) 49,6 пайызды түзгөн. 2017-жылдан тартып 2020-жылга чейинки мезгилде 
CPA EURASIA 3-даражадагы 1 гана сертификат берилген. 
1-жана 2-деңгээлдердеги «КР КБП» БКУ CIPA сертификатын жана CPA EURASIA сертификаттарын берүүнүн наркы дал келип, 1-деңгээлдеги сертификат үчүн 5 834 теңге жана 2-деңгээлдеги сертификат үчүн 
8 751 теңгени түзөт.
«ЕССБА» ассоциациясынын маалыматы боюнча, Казакстан Республикасында берилген CIPA сертификаттарынын саны 1-деңгээлдеги 123 сертификат (CAP) жана 2-деңгээлдеги 5 сертификат (CIPA) болгон.
«ЕСКБИ» ЖЧШ тарабынан берилген сертификаттардын саны жөнүндө маалыматтардын негизинде, Казакстан Республикасында кызмат көрсөтүүнүн бардык керектөөчүлөрүнүн көпчүлүк бөлүгү 1 жана 2-деңгээлдеги CPA EURASIA сертификаттарын кайрадан чегерүү үчүн кайрылуу менен 1 жана 
2-деңгээлдеги CIPA сертификаттарды алышкан.
CPA EURASIA сертификаттоо программасы («КР КБП» БКУ маалыматы боюнча) 2017-жылы, ал эми CIPA сертификаттоо программасы 2001-жылы түзүлгөн. «КР КБП» БКУ тарабынан берилген CPA EURASIA сертификаттоо программасы жөнүндө маалыматка ылайык, бул программа CIPA программасынын негизинде гана иштелип чыкпастан, аны өнүктүрүп, толуктайт. «ЕСКБИ» ЖЧШ менен «СИПАЕН» мекемесинин ортосунда CPA EURASIA жана CIPA сертификациясын өз ара таануу жөнүндө макулдашуу 2017-жылдын 15-февралында түзүлгөн.
«КР КБП» БКУ Интернет тармагында accountant.kz дареги боюнча жайгаштырылган төмөнкүдөй мазмундагы аныкталбаган адамдардын чөйрөсү үчүн маалыматтык билдирүү: «CPA Eurasia эл аралык бухгалтерлерди сертификаттоо CIPA сертификаттоону өнүктүрүүнү улантууда». Ушундай эле маалымат 2017-жылдын 14-июлунда Интернет тармагындагы «ККБжАИ» КБ сайтында аныкталбаган адамдардын чөйрөсү үчүн, ал эми 2019-жылдын 
13-сентябрында CPA EURASIA сертификаттоо программасынын администратору болуп саналган «ЕСКБИ» ЖЧШ сайтында адамдардын аныкталбаган чөйрөсү үчүн сертификаттоо жөнүндө маалымат жайгаштырылган.
Бул маалымат керектөөчүлөрдө CPA EURASIA сертификаттоо CIPA сертификаттоо окшош деген ишенимди калыптандырууга өбөлгө түздү, бул адамдардын (керектөөчүлөрдүн) аныкталбаган чөйрөсүн мындай сертификаттоо кызматтарын колдонууга түрткү бериши мүмкүн.
«КР КБП» БКУ Интернет тармагындагы cipaprogram.org сайтында «Жаңылыктар» бөлүмүндө 2015-жылдын 21-октябрында аныкталбаган адамдардын чөйрөсү үчүн төмөнкүдөй мазмундагы маалыматтык билдирүү жайгаштырылган: «Евразиялык сертификацияланган коомдук бухгалтерлер институту (мындан ары текст боюнча – EICPA) CIPA сертификаттоонун жаңы ээси болуп саналат жана ЕССБАнын CIPA сертификаттоо боюнча ишин улантат. EICPA ассоциациясы КМШ өлкөлөрүнөн келген бухгалтерлердин жана аудиторлордун көптөгөн кесиптик уюмдарын камтыган эл аралык бирикме болуп саналат».
«ККБжАИ» КБ өзүнүн Интернет тармагындагы uchet.kg расмий сайтында аныкталбаган адамдардын чөйрөсү үчүн төмөнкүдөй мазмундагы маалыматтык билдирүү жайгаштырды: «КР ИПБА – Евразиялык сертификацияланган коомдук бухгалтерлер институтунун мүчөсү (EICPA), CIPA программасынын укук ээси».
«СИПАЕН» мекемеси 2017-жылдын 3-августунан тартып cipaprogram.org домендин администратору катары Интернет тармагында cipaprogram.org сайтындагы «EICPA», «CIPA», «CIPA сертификациясы» бөлүмдөрүндө аныкталбаган адамдардын чөйрөсү үчүн төмөнкүдөй маалыматтарды жайгаштырган:
«Евразиялык Сертификацияланган Коомдук Бухгалтерлер Институту. EICPA Евразия регионунда Эл аралык Бухгалтерлер Федерациясы (МФБ) жана Бухгалтердик Эсептин Эл аралык Стандарттары боюнча Комитети (КМСБУ) тарабынан иштелип чыккан эл аралык кесиптик стандарттарды жана кесиптик этиканы жайылтуу жана колдонуу, бухгалтер жана аудитор кесибинин макамын өнүктүрүүгө жана жогорулатууга көмөктөшүү боюнча ЕССБА ишин улантат.
Коюлган максаттарга жетүү үчүн EICPA иштин төмөнкү түрлөрүн жүзөгө ашырат: МФБнын сунуштарынын негизинде бухгалтер жана аудитор кесибине карата бирдиктүү квалификациялык талаптарды иштеп чыгат жана колдойт; бухгалтерлерди жана аудиторлорду тестирлөөнүн жана сертификаттоонун бирдиктүү системасын түзүүгө жана анын ишине катышат; EICPA ар кандай иш-чаралар боюнча комитеттерди түзөт; эл аралык уюмдарда, мамлекеттик органдарда жана жеке структураларда EICPA мүчөлөрүнүн кызыкчылыктарын билдирет.
Экзамендерди ийгиликтүү тапшыргандан кийин, сиз EICPA мүчөсү болгон кесиптик ассоциацияга кошулушуңуз керек. Бардык квалификациялык талаптар аткарылган шартта, кесиптик ассоциация сизге сертификат берүү өтүнүчү менен CIPAENге өтүнүч берет».
«ЕСКБИ» ЖЧШ адамдардын аныкталбаган чөйрөсүнө ЕССБА ишин жогоруда аталган аймакта улантаары тууралуу маалымат берди. Бул керектөөчүдө билдирүүлөрдө айтылган Евразиялык сертификацияланган коомдук бухгалтерлер институту (EICPA) «ЕССБА» ассоциациясынын укук улантуучусу болуп саналат деген ишенимдин калыптанышына өбөлгө түзүшү мүмкүн. Мында «ЕСКБИ» ЖЧШ «ЕССБА» ассоциациясынын укук мураскери болуп саналбайт.
«ЕСКБИ» ЖЧШ жоопкерчилиги чектелген шериктештиктин уюштуруу-укуктук формасында түзүлгөн коммерциялык уюм болуп саналат, анын ишинин негизги максаты пайда алуу болуп саналат, ал үчүн «ЕСКБИ» ЖЧШ анын уставында каралган жана мыйзамдарда тыюу салынбаган коммерциялык иштин ар кандай түрлөрүн жүзөгө ашырууга укуктуу.
«ЕСКБИ» ЖЧШнын уставынын 3.1-пунктуна ылайык «ЕСКБИ» ЖЧШны түзүү жана ишмердүүлүгү Казакстан Республикасынын экономика жаатында кадрларды даярдоо же кайра даярдоо болуп саналат, аны ишке ашыруу үчүн аталган шериктештик ЖОЖдон кийинки жана кошумча кесиптик билим берүү чөйрөсүндө билим берүү ишин жүзөгө ашырат.
 «ЕССБА» ассоциациясы берген маалыматка ылайык, ал «ЕСКБИ» ЖЧШга өзүнүн өкүлү катары чыгууга уруксат берген эмес жана ал анын мураскери эмес, ошондой эле аталган шериктештик CIPA программасы боюнча сертификаттоо үчүн зарыл болгон кызматтарды көрсөтүү үчүн аккредитацияланган эмес.
Аныкталбаган адамдардын чөйрөсү үчүн так эмес, бурмаланган жана (же) чындыкка дал келбеген маалыматты жайылтуу керектөөчүлөрдү CIPA сертификаттоо программасынын алкагында кызмат көрсөтүүчү жак катары «ЕСКБИ» ЖЧШнын иши жөнүндө адаштырышы мүмкүн.
«СИПАЕН» мекемеси 2013-жылы юридикалык жак катары катталган. Ошол эле учурда 2004-жылдын 26-февралында Кыргыз Республикасында юридикалык жак катары «Кыргыз Республикасында сертификацияланган эл аралык кесипкөй бухгалтерлердин экзамендик тармагы» мекемеси түрүндөгү коммерциялык эмес уюм катталган. Ошентип, аталган уюм 2013-жылы «СИПАЕН» мекемеси юридикалык жак катары катталганга чейин рынокто белгилүү болгон.
«ЕССБА» ассоциациясы берген маалыматка ылайык, «СИПАЕН» мекемеси жогоруда аталган коммерциялык эмес уюмдун укук мураскери болуп саналбайт жана ал аталган уюмду түзүүгө, ошондой эле cipaprogram.org сайтын каттоого өзүнүн макулдугун берген эмес.
Ошентип, «СИПАЕН» мекемеси тарабынан «СИПАЕН» 
жана «CIPA-EN» белгилерин колдонуу, керектөөчүлөрдөн жана башка базар катышуучуларынан мурда «ЕССБА» ассоциациясы менен иштешкен 
CIPA-EN Inc. компаниясынын өкүлчүлүктөрү менен ассоциацияларды чакырууга багытталышы мүмкүн.
Иштин материалдарында EICPA товардык белгисин CPA EURASIA товардык белгисине алмаштыруу жөнүндө маалыматтарды белгилүү бир адамдарга да, ошондой эле адамдардын аныкталбаган чөйрөсүнө да төмөнкүдөй жолдор менен жайылтуу жөнүндө маалымат (документтер, билдирүүлөр) берилген:
CIPA программасынын катышуучуларынын электрондук почта даректерине маалыматты жиберүү аркылуу;
Интернет тармагындагы cipaprogram.org дарегинен «Жаңылыктар» бөлүмүнөн маалыматтык билдирүүлөрдү жайгаштыруу аркылуу.
Алсак, 2017-жылдын 12-июнунда no-reply@cipaprogram.org электрондук почта дарегинен CIPA программасынын бардык катышуучуларынын, анын ичинде экзамен тапшыруу үчүн катталган адамдардын электрондук почта даректерине жогорудагы мазмундагы маалыматтык катты жөнөтүү ишке ашырылды, ошол эле учурда көрсөтүлгөн датага cipaprogram.org доменинин администратору болуп «КР КБП» БКУ эсептелген.
«ИСПБ» ДПО АНО көрсөтүлгөн маалымат керектөөчүлөрдү жаңы товардык белгиге өткөрүүчү субъект жөнүндө адаштырышы мүмкүн деп эсептейт, анткени бул жөнөтүүдө жоопкерчилиги чектелген шериктештиктин уюштуруу-укуктук формасына көрсөтмө камтылган эмес.
Ошону менен бирге «ИСПБ» АО ДПО жана «ОБА» КБ берилген материалдардын ичинен сертификаттардагы «EICPA» белгиси жана тиешелүү товардык белги сертификат берген жакты – Евразия сертификацияланган ачык бухгалтерлер институтунун ассоциациясын белгилөө үчүн колдонулаары көрүнүп турат.
2017-жылдын 29-июнундагы no-reply@cipaprogram.org электрондук почта дарегинен CIPA программасынын бардык катышуучуларынын, анын ичинде экзамен тапшыруу үчүн катталган жактардын электрондук почта даректерине төмөнкү мазмундагы тема менен маалыматтык билдирүү жөнөтүлдү: «Евразиялык Сертификацияланган Коомдук Бухгалтерлер Институту (EICPA) ребрендинг жөнүндө жарыялайт!».
Аталган маалыматтык билдирүүдө ошондой эле 2017-жылдын 
15-майындагы CIPA сертификаттары «СИПАЕН» мекемеси тараткан жаңы CPA EURASIA товардык белгинин коргоосу астында чыгарыла тургандыгы тууралуу маалыматтар камтылган.
Өз кезегинде, 2017-жылдын 8-июнундагы келишим боюнча «ЕСКБИ» ЖЧШ «ККБжАИ» ЖЧШ CIPA программасына жана товардык белгилерге өзгөчө укуктарды өткөрүп берген. Ошентип, «ЕСКБИ» ЖЧШ таркатуу күнүнө карата (2017-жылдын 29-июну), аталган маалыматтык билдирүүдө белгиленгендей CIPA сертификаттоо программасына жана товардык белгилерине өзгөчө укукка ээ болгон эмес.
2017-жылдын 12-июнунда no-reply@cipaprogram.org электрондук почта дарегинен «СИПАЕН» мекемеси тарабынан Программанын катышуучуларынын электрондук почтасынын даректерине «ЕСКБИ» ЖЧШсы [image: ]товардык белгисинин укук ээси болуп санала тургандыгы жөнүндө маалыматты камтыган маалыматтык билдирүү жөнөтүлгөн, (товардык белгинин сүрөтү төмөнкүдөй түрдө берилген: ак түстөгү баш тамгалар менен көк фондо «CPA» деген жазуу көрсөтүлгөн, анын астына кызыл сызык сызылган, анын астында кызыл түстөгү баш тамгалар менен ак фондо «EURASIA» деген жазуу көрсөтүлгөн), ал ошол эле учурда «®» белгиси менен коштолуп, колдонулуучу белги мыйзамда белгиленген тартипте корголуучу товардык белги болуп саналат.
Өз кезегинде аталган белги эл аралык укуктук коргоо 2017-жылдын 
23-ноябрында гана ВОИСке катталган күндөн тартып алынган.
«ККБжАИ» КБ өзүнүн Интернет тармагындагы uchet.kg расмий сайтында «ОБА» коомдук бирикмесинин CIPA сертификаттоо программасынын алкагындагы иши тууралуу белгисиз адамдар үчүн маалымат таратты.
Алсак, 2017-жылдын 5-июнунда аталган сайтта «Көңүл бургула! CIPA программасы боюнча экзамендерди жасалмалоо!» темасындагы маалыматтык билдирүү жайгаштырылган, анда 2017-жылдын башынан тартып «ОБА» КБ жана «ППБА» КЭӨ Кыргыз Республикасынын аймагында CIPA товардык белгисин пайдаланууга, биргелешкен эки деңгээлдүү CIPA сертификаттарын берүүгө жана андан ары колдоого укуктары чакыртып алынгандыгы жөнүндө маалыматтар камтылган, бул иш жүзүндөгү жагдайларга ылайык келген эмес.
2017-жылдын 23-июнунда «ККБжАИ» тарабынан КБ uchet.kg дареги боюнча Интернет тармагында аныкталбаган адамдар үчүн Кыргыз Республикасындагы CIPA соода белгилеринин укук ээсине жана ошол эле аталыштагы соода сертификациясына тиешелүү маалыматтык билдирүү жайгаштырылган. Аталган маалыматтык билдирүүдө «ОБА» КБ жана «ППБА» КЭӨ алар менен тиешелүү келишим бузулгандыгына байланыштуу Кыргыз Республикасында CIPA программасы боюнча сертификаттоону жүргүзүүгө жана сертификаттарды берүүгө укугу жок экендиги жөнүндө маалыматтар камтылган. Иштин материалдарына ылайык, аталган маалыматтык билдирүүлөрдү Интернет тармагына жайгаштыруу жана электрондук почта аркылуу таратууну ишке ашыруу учурунда «ЕСКБИ» ЖЧШ Кыргыз Республикасында аталган белги 2017-жылдын 23-ноябрында катталгандыгына байланыштуу, CPA EURASIA товардык белгисине өзгөчө укукка ээ боло элек болгон.
Келишимдин 74-беренесинин 1-пунктуна ылайык атаандаштыктын жалпы принциптери жана эрежелери мүчө мамлекеттердин аймактарында атаандаштыкка каршы аракеттерди жана эки же андан көп мүчө мамлекеттердин аймактарында трансчегаралык рыноктордо атаандаштыкка терс таасирин тийгизүүчү аракеттерди табууну жана аларга бөгөт коюуну камсыз кылууга багытталган.
Протоколдун 2-пунктунун 8-пунктчасына ылайык атаандаштык – чарбакер субъекттердин (рынок субъекттеринин) таймашуучулугу катары аныкталат, мында алардын ар биринин өз алдынча аракеттери менен тиешелүү товардык рынокто товарларды жүгүртүүнүн жалпы шарттарына бир тараптуу тартипте таасир этүү мүмкүнчүлүгү жокко чыгарылат же чектелет.
Келишимдин 76-беренесинин 2-пунктунун 2-пунктчасына ылайык кара ниет атаандаштыкка, анын ичинде товардын мүнөзүнө, өндүрүү ыкмасына жана жерине, керектөөчүлүк касиеттерине, сапатына жана санына же аны өндүрүүчүлөргө карата керектөөчүлөрдү адаштырууга жол берилбейт.
Протоколдун 2-пунктунун 14-пунктчасында ак ниет эмес атаандаштык – бул мүчө мамлекеттердин мыйзамдарына, ишкер жүгүртүүнүн адаттарына, тартиптүүлүктүн, аң-сезимдүүлүктүн жана адилеттүүлүктүн талаптарына каршы келген жана башка чарбакер субъекттерге (рынок субъекттерине) – атаандаштарга залал келтирген же залал келтириши мүмкүн болгон же болбосо алардын ишкердик беделине зыян келтирген же келтириши мүмкүн болгон чарбакер субъекттин (рынок субъектинин) (жактар тобунун) же бир нече чарбакер субъекттердин (рынок субъекттеринин) (жактар топторунун) ишкердик ишиндеги артыкчылыктарды алууга багытталган ар кандай аракеттери экендиги белгиленген.
Көрсөтүлгөн ченемдердин өз ара байланышы менен окулушу Бирликтин укугу менен мүчө мамлекеттердин мыйзамдарына, ишкер жүгүртүү адаттарына, тартиптүүлүктүн, аң-сезимдүүлүктүн жана адилеттүүлүктүн талаптарына каршы келген жана жана башка чарбакер субъекттерге (рынок субъекттерине) – атаандаштарга зыян келтирген же зыян келтириши мүмкүн болгон же болбосо товардын мүнөзүнө, өндүрүү ыкмасына жана ордуна, керектөөчүлүк касиеттерине, сапатына жана санына же аны өндүрүүчүлөргө карата керектөөчүлөрдү адаштыруу аркылуу алардын ишкердик беделине зыян келтириши мүмкүн болгон чарба жүргүзүүчү субъекттин (рынок субъектисинин) (жактар тобунун) же бир нече чарбакер субъекттердин (рынок субъекттеринин) (жактар топторунун) ишкердик иште артыкчылыктарды алууга багытталган аракеттерине тыюу салынгандыгын күбөлөндүрөт.
1883-жылдын 20-мартындагы Өнөр жай менчигин коргоо боюнча Париж конвенциясынын (мындан ары – Конвенция) 10-bis беренесинин 
2-пункту менен ак ниетсиз атаандаштыктын актысы болуп өнөр жай жана соода иштериндеги чынчыл адаттарга каршы келген атаандаштыктын бардык актысы эсептелет.
Баяндалгандарды эске алуу менен ак ниетсиз атаандаштык болуп төмөнкү фактылардын жыйындысы таанылат:
чарбакер субъекттин (рынок субъектинин) (жактар тобунун) же бир нече чарбакер субъекттердин (рынок субъекттеринин) (жактар топторунун) ишкердик ишинде артыкчылыктарды алууга багытталгандыгы;
мүчө мамлекеттердин мыйзамдарына, ишкердик жүгүртүүнүн адаттарына, тартиптүүлүктүн, акыл-эстүүлүктүн жана адилеттүүлүктүн талаптарына каршы келүүсү;
башка чарбакер субъекттерге (рынок субъекттерине) – атаандаштарга зыян келтирүүсү (келтирүү мүмкүнчүлүгү) же алардын ишкердик беделине зыян келтирүүсү (келтирүү мүмкүнчүлүгү).
Келишимдин 76-беренесинин 2-пункту ак ниетсиз атаандаштыктын мүмкүн болгон түрлөрүнүн ачык тизмесин камтыйт жана толук болуп саналбайт, ушуга байланыштуу Протоколдун 2-пунктунун 14-пунктчасынын талаптарына жооп берген ар кандай башка аракеттер ак ниетсиз атаандаштык деп таанылышы мүмкүн.
Ак ниетсиз атаандаштыкка тыюу салынгандыктан, чарбакер субъекттер рыноктогу абалына карабастан экономикалык ишти жүргүзүүдө мыйзамдарга жана (же) жарандык жүгүртүүдө түзүлгөн адептүү, эстүү жана адилеттүү жүрүм-турум жөнүндө сунуштарга каршы келген жүрүм-турумдан карманууга милдеттүү (Конвенциянын 10-bis-беренеси, ушул сыяктуу жоболор Казакстан Республикасынын, Кыргыз Республикасынын жана Россия Федерациясынын жарандык мыйзамдарында, ошондой эле бул мүчө мамлекеттердин монополияга каршы мыйзамдарында камтылган).
Чарбакер субъект тарабынан өз ишин жүргүзүүдө жарандык жана башка мыйзамдардын ченемдерин бузуу, анын ичинде интеллектуалдык иштин корголуучу натыйжасын же жекелештирүү каражаттарын мыйзамсыз пайдаланган учурда, ак ниетсиз атаандаштык актысын жасоону билдирбейт.
Ак ниетсиз атаандаштыкка тыюу салууну бузуу жөнүндө талаш-тартышты кароодо төмөнкү фактылардын жыйындысы аныкталууга тийиш:
чарбакер субъекттин атаандаштыктын абалына таасир этүүгө жөндөмдүү аракеттерди жүзөгө ашыруусу;
мындай кырдаалда өзүнүн мүлктүк кызыкчылыгын көздөгөн, бирок жарандык укуктарды жана чынчыл ишкердик практиканы жүзөгө ашыруунун чегинен чыкпаган ар кандай субъекттен күтүлө турган жүрүм-турумдан рынокто атаандаштыктын чарбакер субъект тарабынан тандалган ыкмасынын айырмасы;
чарбакер субъекттин жүрүм-турумунун рыноктун башка катышуучуларынын эсебинен экономикалык ишти жүзөгө ашырууда, анын ичинде сатып алуучуларды (керектөөчүлөрдү) тандоого таасир этүү аркылуу, ак ниеттүү атаандашкан башка чарбакер субъекттердин рынокто товарларды сунуштоодон артыкчылык алуу мүмкүнчүлүгүнө, башка окшош жолдор менен (мисалы, башка бирөөнүн ишкердик беделин пайдалануунун (кемсинтүүнүн) натыйжасында) чарбакер субъекттерге – атаандаштарга зыян келтирүүгө артыкчылык алууга же аны алуу мүмкүнчүлүгүнө багытталышы.
Тергөө иштеринин жүрүшүндө жана ишти кароодо төмөнкүлөр аныкталды:
көрсөтүлгөн сертификаттоо программаларынын жана аларды өткөрүүнүн алкагында көрсөтүлүүчү кызматтардын түзүмүндөгү окшоштуктар, анын ичинде сертификаттоо деңгээлдеринин болушу, сертификаттоого талапкерлерге коюлган талаптар, кесиптик деңгээлдин жана компетенттүүлүктүн бар экендигин тастыктоо мөөнөттөрү жана критерийлери, квалификацияны жогорулатуу талаптары, кесиптик жамааттарга жана ассоциацияларга мүчөлүк боюнча милдеттенмелер ж. б.;
«ЕСКБИ» ЖЧШ ишмердигинин уюштуруу түзүмү жана «ЕССБА» ассоциациясынын ишмердүүлүк түзүмү бөлүгүндөгү окшоштуктар;
сертификаттоо кызмат көрсөтүүлөр рыногунун катышуучулары тарабынан түзүлгөн өз ара таануу жөнүндө макулдашуулардын болушу менен ырасталган программалардын өз ара алмаштыруучулугу;
CIPA программасын улантуучу жана өнүктүрүүчү CPA EURASIA программасы катары жайгаштыруу, «ЕСКБИ» ЖЧШ менен «СИПАЕН» мекемесинин ортосундагы өз ара таануу жөнүндө макулдашууну түзүү жана ишке ашыруу;
CPA EURASIA сертификаттоо программасынын алкагында,  берилген сертификаттардын санынын өсүшү жана ошол эле учурда CIPA сертификаттоо программасынын алкагында, анын ичинде өз ара таануу программалары боюнча берилген сертификаттардын санынын азайышы;
«ИСПБ» АНО ДПО, жоопкерлер, ошондой эле башка жактар тарабынан соттук коргоого болгон укуктарды ишке ашыруу, алардын сот процесстеринин алкагындагы талаптары, анын ичинде интеллектуалдык иштин натыйжаларына, товардык белгилерге менчик укугун өткөрүп берүү жана (же) ажыратуу боюнча бүтүмдөрдү, көрсөтүлгөн жактардын айрым аракеттерин жана чечимдерин жараксыз деп таануу жөнүндө талаптары каралып жаткан товардык рынокто «ИСПБ» АНО ДПО жана жоопкерлердин атаандаштык мамилелери жөнүндө күбөлөндүрөт.
Баяндалгандарга негизденип жана «КР КБП» БКУ, «ЕСКБИ» ЖЧШ, «СИПАЕН» мекемеси жана «ККБжАИ» КБ өз ишмердүүлүгү, атаандаштардын иши, аларда CIPA сертификатталган адистердин байланыш маалыматтарынын бар экендиги жөнүндө маалыматты жайылтуу боюнча иш-аракеттери жөнүндө иштин материалдарын изилдеп чыгып, Бирликтин атаандаштык чөйрөсүндөгү укуктарынын жоболоруна таянуу менен ишти кароо боюнча комиссия жоопкерлердин көрсөтүлгөн иш-аракеттери өз алдынча, ошондой эле бардык жоопкерлердин курамында өзүнүн ишкердик ишинде артыкчылыктарды сатып алууга багытталган, мүчө мамлекеттердин мыйзамдарына, Келишимдин жоболоруна, ишкер жүгүртүүнүн адаттарына, тартиптүүлүктүн, акыл-эстүүлүктүн жана адилеттүүлүктүн талаптарына каршы келет, «ИСПБ» АНО ДПО жана башка чарбакер субъекттерге (рынок субъекттерине) – атаандаштарга залал келтирген жана келтириши мүмкүн, ошондой эле алардын ишкердик беделине зыян келтирген жана келтириши мүмкүн деген тыянакка келди.
Ишти кароонун алкагында «КР КБП» БКУ, «ЕСКБИ» ЖЧШ, «СИПАЕН» мекемеси жана «ККБжАИ» КБ иштерди кароо тартибинин 
13-пунктунда каралган бардык укуктарды ишке ашыруу мүмкүнчүлүгү камсыз кылынды. Мындан тышкары, алардын аракеттеринде трансчек аралык рыноктордогу атаандаштыктын жалпы эрежелерин бузуулардын болушуна карата жүйөлөрдү көрсөтүү өтүнүчү менен иш боюнча түшүндүрмөлөр, ошондой эле келишимдин 76-беренесин бузуу мүмкүндүгү менен макул же макул эместиги жөнүндө позициялар суралган.
«КР КБП» БКУ, «ЕСКБИ» ЖЧШ, «ККБжАИ» КБ жана "СИПАЕН" мекемеси тарабынан трансчек аралык рыноктордогу атаандаштыктын мүмкүн болгон жалпы эрежелерин бузууга макул эместик жөнүндө позициялар, ошондой эле иштин материалдарына тиркелген, каралган жана тиешелүү баа берилген жүйөлөр, каршы пикирлер жана башка маалыматтар жазуу жүзүндө берилген. Ошондой эле ишти кароонун алкагында мүчө мамлекеттердин ыйгарым укуктуу органдарынан жазуу жүзүндөгү позициялар, далилдер, каршы пикирлер жана башка маалыматтар келип түштү, алар да иштин материалдарына тиркелди, каралды жана тиешелүү баа алышты.
Баяндалганга негизденип, «КР КБП» БКУ, «ЕСКБИ» ЖЧШ, «ККБжАИ» КБ жана "СИПАЕН" мекемеси тарабынан трансчек аралык рыноктордогу атаандаштыктын жалпы эрежелеринин бузулушу CIPA сертификаттоо жүргүзүүнүн алкагында көрсөтүлүүчү кызматтардын топтомунун керектөөчүлөрүн жалпы, ошондой эле өзүнчө, мындай кызмат көрсөтүүлөрдүн мүнөзүнө, ыкмасына жана ордуна, керектөөчүлүк касиеттерине, сапатына жана санына же алардын өндүрүүчүлөрүнө карата адаштырууга алып келген жана (же) алып келиши мүмкүн болгон жогоруда көрсөтүлгөн иш-аракеттерди жасоо менен билинет.
 Иш боюнча чогултулган далилдерге баа берип, ишти кароо боюнча комиссия «КР КБП» БКУ, «ЕСКБИ» ЖЧШ, «ККБжАИ» КБ жана "СИПАЕН" мекемесинин күнөөсү ырасталды, ал эми алардын аракеттери Келишимдин 76-беренесинин 2-пунктунун 2-пунктчасына ылайык туура квалификацияланды деп эсептейт.
Евразия экономикалык комиссиясынын Кеңешинин 2012-жылдын 17-декабрындагы № 118 чечими менен бекитилген Трансчек аралык рыноктордо атаандаштыктын жалпы эрежелерин бузгандыгы үчүн айыптарды эсептөө методикасына жана аларды салуу тартибине ылайык, «КР КБП» БКУ, «ЕСКБИ» ЖЧШ, «ККБжАИ» КБ жана "СИПАЕН" мекемесинин аракеттеринде (аракетсиздигинде) жоопкерчиликти жеңилдетүүчү жагдайлардын тизмесинде каралган жоопкерчиликти жеңилдетүүчү жагдайлардын, трансчек аралык рыноктордо атаандаштыктын жалпы эрежелерин бузгандыгы үчүн айыптардын өлчөмүн эсептөөдө эске алынуучу жоопкерчиликти оордотуучу жагдайлардын (көрсөтүлгөн Методикага 1-тиркеме) жана көрсөтүлгөн тизмеде каралган укук бузуучулардын атаандаштык эрежелерин бузуусу узакка созулгандыгын (1 жыл жана андан ашык) билдирген жоопкерчиликти оордотуучу жагдайлардын жоктугун эске алуу менен, «КР КБП» БКУ, «ЕСКБИ» ЖЧШ, «ККБжАИ» КБ жана "СИПАЕН" мекемесине айып пулдар дайындалсын.
Келишимдин 76-беренесин бузуу фактысынын аныкталгандыгына байланыштуу, Иштерди кароо тартибинин 45-пунктун жетекчиликке алып, Комиссиянын Коллегиясы «КР КБП» БКУ, «ЕСКБИ» ЖЧШ, «ККБжАИ» КБ жана «СИПАЕН» мекемесине  карата Евразия экономикалык комиссиясынын коллегиясынын 2023-ж. 17-январындагы № 8 чечиминин резолюциялык бөлүгүнүн 4 жана 5-пункттарында каралган трансчек аралык рыноктордогу атаандаштыктын жалпы эрежелерин бузууга бөгөт коюу жана (же) анын кесепеттерин жоюу боюнча чараларды колдонуу мүчө мамлекеттердин бардык чарбакер субъекттери (рынок субъекттери) үчүн чарбалык ишти жүзөгө ашырууда бирдей мүмкүнчүлүктөрдү түзүүгө өбөлгө түзөт деп эсептейт. Мындан тышкары, «КР КБП» БКУ, «ЕСКБИ» ЖЧШ, «ККБжАИ» КБ жана «СИПАЕН» мекемесин сертификаттоо программаларына жана алардын алкагында көрсөтүлүүчү кызматтардын тизмесине тиешелүү өзгөртүүлөрдү киргизүү – окутуу, окутууну жана алынган билимди орто аралык жана жыйынтыктоочу контролду уюштуруу жана жүргүзүү, коюлган талаптардын сакталышын текшерүү, сертификацияланган коомдук бухгалтердин кесиптик квалификациясынын – CIPA/СРА/СРА EURASIA ыйгарылгандыгын жана болушун ырастаган тиешелүү сертификатты даярдоо жана берүү боюнча кызматтардын топтомун керектөөчүлөрдү көрсөтүлгөн кызматтардын мүнөзүнө, көрсөтүү ыкмасына жана ордуна, керектөө касиеттерине, сапатына жана санына карата же алардын өндүрүүчүсүнө карата адаштыруу мүмкүнчүлүгүн жокко чыгарат.

